**Samantha Lewthwaite** (tunnetaan myös nimillä **Sherafiyah Lewthwaite** ja **Valkoinen leski**, s. 5. joulukuuta 1983, Pohjois-Irlanti – väitetty kuolleeksi 13. marraskuuta 2014, Ukraina) on Lontoon pommi-iskujen yhden tekijän Germaine Lindsayn leski ja eräs maailman etsityimmistä terroristeista. Interpol on etsintäkuuluttanut hänet räjähteiden hallussapidosta Keniassa. Mediassa häntä on kutsuttu Valkoiseksi leskeksi etnisyytensä, itsemurhaiskussa menehtyneen ensimmäisen miehensä perusteella sekä viittauksena tšetšeeniläisten naisterroristien "mustien leskien" mukaisesti.

Lewthwaite kääntyi 15-vuotiaana muslimiksi. Musliminimekseen hän on ottanut Sherafiyah Lewthwaite. Hän opiskeli myöhemmin 2002 hetken Lontoon yliopiston Lähi-idän, Aasian ja Afrikan tutkimuksen SOAS-laitoksessa. Samana vuonna Lewthwaite tapasi ensimmäisen miehensä Germaine Lindsayn keskustelupalstalla ja pari avioitui muutamaa kuukautta myöhemmin. He saivat esikoispoikansa 2004. 19-vuotias Lindsay teki terrori-iskun 7. heinäkuuta 2005 Lontoossa kolmen muun islamistiterroristin kanssa. Iskussa menehtyi 52, joista Lindsayn itsemurhapommin ollessa tuhoisin surmaten 26 henkilöä. Lewthwaite oli tällöin kahdeksannella kuulla raskaana odottaen pariskunnan toista lasta. Terrori-iskujen jälkeen Samantha Lewthwaite kommentoi järkytyksestään miehensä osallisuudesta iskuihin. Häntä kritisoitiin laajasti hänen myytyään tarinansa uhrina ja miehensä osallisuudesta "suhteellisen uutena käännynnäisenä" The Sunille 30 000 punnalla. Tämän jälkeen hän kuitenkin katosi medialta ja katkaisi yhteytensä sukulaisiinsa.

Väitetyt yhteydet Al-Shabaab-terroristijärjestöön
-------------------------------------------------

Helmikuussa 2012 Nairobin terrorisminvastainen viranomainen antoi pidätysmääräyksen vaaleasta naisesta nimellä Natalie Webb, jonka tiedettiin käyttäneen Etelä-Afrikan väärennettyä passia. Scotland Yardin avulla kenialaisviranomaiset kertoivat henkilön esiintyneen ainakin kolmella muullakin identiteetillä, joista yksi oli Samantha Lewthwaite. Hän oli saapunut Keniaan marraskuussa 2011 ja liittynyt terroristisoluun Mombasassa. Naisen seurassa oli ollut kolme lasta. Kyseinen nainen oli etsintäkuulutettu yhteyksistä terroristisolu Al-Shabaabiin, joka oli suunnitellut kostoiskuja Keniaa vastaan Somaliassa.

Lewathwaitea ei ole kuitenkaan tuomittu mistään. Hän sai kolmannen lapsena 2009, mutta lapsen isän henkilöllisyyttä ei ole voitu vahvistaa.

Väitetty kuolema
----------------

Marraskuussa 2014 venäläinen uutistoimisto Regnum väitti, että Lewthwaite olisi taistellut Ukrainassa Aidar-pataljoonan riveissä ja saanut surmansa separatistitarkka-ampujan luodista. Aidar-pataljoonan komentaja Sergiy Melnychuk on kumonnut huhut ja kertonut, että venäläiset pyrkivät tekaistuilla uutisilla rikkomaan Ukrainan ja Brittien välisiä suhteita.

Lähteet
-------

1. ↑  Interpol: INTERPOL issues Red Notice for arrest of Samantha Lewthwaite at Kenya’s request, viitattu 29.09.2013
2. 1 2 3  HS.fi: Valkoinen leski oli ujo tyttö, viittaus 29.09.2013
3. ↑   Marsden, Sam (25. syyskuu 2013). "Quiet Home Counties girl who now tops list of terrorism suspects". The Daily Telegraph (Lontoo). s. 12. viitattu 29.09.2013
4. ↑  The Times: Bomber’s widow says extremists twisted his mind, viitattu 29.09.2013
5. 1 2  "Terrorist's widow". Yorkshire Post (Leeds). 24 syyskuu 2005. s. 1. viitattu 29.09.2013
6. ↑  Gardham, Duncan (29 helmikuu 2012). "Widow of July 7 bomber wanted over terror link". The Daily Telegraph (Lontoo). s. 2. viitattu 2.10.2013
7. ↑   "From Ulster to a Kenyan wanted list: Timeline". The Daily Telegraph (Lontoo). 1 maaliskuu 2012. s. 4. viitattu 2.10.2013
8. ↑  "Widow of Yorkshire 7/7 bomber 'on terrorist wanted list'". Yorkshire Post (Leeds). 29 helmikuu 2012. viitattu 2.10.2013
9. ↑  BBC News: Kenya terrorism police probe link to 7/7 bomber widow, viitattu 2.10.2013
10. ↑  Belfast Telegraph: From Ulster schoolgirl to al-Qaida suspect - hunt for bomber's widow, viitattu 2.10.2013
11. ↑  Hurja väite leviää – Ammuttiinko "Valkoinen leski" Ukrainassa? Ilta-Sanomat
12. ↑  Independent: Reports Samantha Lewthwaite killed in Ukraine dismissed as false The Independent. 13.11.2014, viitattu 10.1.2015